ભાણવડ ખાતે આવેલા જીએટીએલ કિસાન સુવિધા કેન્દ્રમાંથી ગઇકાલે ખેડૂતોએ ખરીદેલી ખાતરની થેલીઓમાં પાંચથી લઇને  કિલો સુધીનો ઘટાડો સામે આવતા ગુજરાત કિસાન કોંગ્રેસનું પ્રતિનિધિ મંડળ ખેડૂતોની વહારે આવ્યું હતું અને ભોગ બનેલા ખેડૂતોને સાથે રાખીને મામલતદાર પુરવઠા ખાતુ, ખેતી નિયામક અધિકારી (વિસ્તરણ), તોલમાપ વિભાગ તેમજ કલેકટર સહિતનું તંત્ર જવાબદારીનો ટોપલો એકબીજા પર ઢોળતા રહેતા કિસાન કોંગ્રેસના ચેરમેન પાલાભાઇ આંબલીયા તેમજ પ્રતિનિધિ મંડળે કાયદાકિય લડત  હતી જેને પગલે મોડી રાત્રે પંચ રોજકામ કરવાની તંત્રને ફરજ પડી હતી એટલુ જ નહિ ડેપોના સંચાલકે ડેપોને તાળા મારી રફુચક્કર થઇ જવાની હરકત કરતા જામનગરથી બપોરે સાડા ત્રણ વાગ્યાના આવેલા તોલ માપ અધિકારીઓને રાહ જોવાની ફરજ પાડી હતી તેમ છતાં મોડી રાત સુધી ડેપો સંચાલકો ન ફરકતા આખરે  વજનની થેલીઓ ખરીદનારા ખેડૂતોની ફરિયાદને પગલે ડેપોની દિવાલ પર નોટીસ ચીટકાવી ડેપોને સીલ મારી દેવામાં આવેલ અને હવે આજે ડેપો ખોલાવી તેમાં રહેલા ખાતરના સ્ટોકનું વજન કરી તોલમાપ અધિકારીઓને જ ફરિયાદી બનાવી જીએસએફસી સામે કાયદેસરની કાર્યવાહી કરવાની બાંહેધરી આપવામાં આવ્યા બાદ આ મામલો મોડી રાતે શાંત પડયો હતો.